Държавен вестник, бр. 67, 2010 г., стр. 5

БРОЙ  67	
Д Ъ Р Ж А В Е Н  В Е С Т Н И К 	
СТР.  5  
13.2. За целите на това споразумение за 
сътрудничество „форсмажорни“ обстоятелства 
ще означава всякаква причина извън контрола 
на страната, чието изпълнение бива засегнато 
от нея.
Член 14
14.1. Всяка  страна  има  право  да  суспен­
дира  и/или  прекрати  това  споразумение  за 
сътрудничество, ако:
а) другата  страна  извърши  съществено 
нарушение  (или  серия  от  нарушения, със­
тавляващи  заедно  съществено  нарушение) 
на  задълженията  си  по  това споразумение 
за сътрудничество и ако това нарушение е 
поправимо,  не го е поправила в рамките на 
30 дни от получаването на предупреждение за 
това от първата страна; или
б) въоръжен  конфликт,  независимо  дали 
включва  война  или  не,  бунтове  или теро­
ристични актове са попречили или по мнени­
ето на центъра са застрашили безопасното и 
необезпокоявано предоставяне на продукти и 
услуги от страна на центъра по това споразу­
мение за сътрудничество; или
в) центърът бъде закрит.
14.2. Всяко прекратяване в съответствие с 
параграф 14.1 ще влиза в сила, освен ако друго 
не бъде договорено, незабавно в момента на 
предаване на писмено уведомление от страната, 
имаща право да го направи. Всички плащания, 
които са дължими и платими преди датата на 
това суспендиране, стават незабавно платими.
14.3. Всяка страна има правото да прекрати 
това споразумение за сътрудничество с писмено 
уведомление, без основания и без да са въз­
никнали никакви нарушения, с влизане в сила 
от датата, посочена в параграф 14.4.
14.4. Всяко прекратяване съгласно член 
14.1 или член 14.2 ще влиза в сила, освен ако 
не бъде договорено друго, в края на втората 
финансова година след годината, през която е 
било дадено уведомлението, или в случай на 
прекратяване поради закриване на центъра – на 
датата на влизане в сила на това закриване. 
Съгласно предвиденото в параграф 14.2 всички 
задължения на страните по това споразумение 
за сътрудничество ще останат валидни до да­
тата на влизане в сила на това прекратяване.
Член 15
Това споразумение влиза в сила от датата на 
получаване по дипломатически път от страна 
на центъра на писмено уведомление, че Репу­
блика България е изпълнила всички вътрешни 
процедури, необходими за влизането в сила на 
споразумението.
Това споразумение е съставено в два екзем­
пляра, на английски и български език, като и 
двата текста са еднакво автентични. В случай 
на възникнал спор по отношение на значението 
или тълкуването на споразумението текстът на 
английски език ще се ползва с предимство.
В потвърждение на което долуподписани­
те, надлежно упълномощени, подписаха това 
споразумение.
Съставено и подписано в два оригинални 
екземпляра, по един за всяка от страните.
За правителството	
За Европейския център
на Република	
за средносрочни
България:	
прогнози на времето:
Никола Съботинов,	
Доминик Марбути,
президент на	
директор на Евро-
Българската академия	
пейския център за
на науките	
средносрочни прог-
	
нози на времето
АНЕКС
Привилегии и имунитети, ползвани от персонала 
или специалистите на центъра на територията 
на Република България
Параграф 1
1.1. В рамките на обхвата на официалните 
си дейности центърът ще има имунитет от 
юрисдикция и изпълнение освен:
• до степента, в която, по решение на съ­
вета, центърът се откаже от него в конкретен 
случай, въпреки това ще се счита, че центърът 
се е отказал от този имунитет, ако при полу­
чаването на искане да се откаже от имунитет, 
подадено от националния орган, на който е 
предоставен случаят, или от противоположна­
та страна, не даде уведомление в рамките на 
15 дни от получаването на искането, че не се 
отказва от този имунитет;
по отношение на налагането на арбитраж­
но решение, взето съгласно член 12 на това 
споразумение за сътрудничество.
1.2. Във всеки спор, включващ член на 
персонала или служител на центъра, за когото 
имунитетът от юрисдикция е поискан по пара­
граф 2 или 3 на този анекс, отговорността на 
центъра се замества с отговорност на съответния 
член на персонала или служител.
1.3. Съгласно параграф 1.1 собствеността и 
активите на центъра, където и да се намират, 
са имунизирани към каквато и да било форма 
на административно или временно съдебно 
ограничение, като реквизиция, конфискация, 
експроприация или запор.
Параграф 2
Членовете на персонала на центъра се 
ползват със следните привилегии, имунитети 
и улеснения в рамките, определени от това 
споразумение за сътрудничество:
2.1. имунитет от юрисдикция, дори след 
като са напуснали служба към центъра, по 
отношение на действия, включително изре­